cyanic-selkie/wikianc huggingface dataset:
اسلام آباد
سیکٹرز
سیکٹر اے، بی اور سی ابھی تک ترقی یافتہ نہیں ہیں۔ ڈی سیریز کے سات  سیکٹر  ہیں (ڈی-11 سے ڈی-17)، جن میں سے صرف ڈی-12 مکمل طور پر تیار ہے۔ای سیکٹرز  ای-7 سے ای -17تک ہیں۔  شہر کے نظرثانی شدہ ماسٹر پلان میں سی ڈی اے نے سیکٹر ای-14 میں فاطمہ جناح پارک کی طرز پر پارک تیار کرنے کا فیصلہ کیا ہے۔ سیکٹر ای-8 اور ای-9 میں بحریہ یونیورسٹی، ایئر یونیورسٹی، اور نیشنل ڈیفنس یونیورسٹی کے کیمپس شامل ہیں۔   ایف اور جی  کے سیکٹرز سب سے زیادہ ترقی یافتہ ہیں۔ ایف سیکٹر ز میں  ایف -5 سے ایف-17 تک  سیکٹرز پر مشتمل ہے۔  ایف-5 اسلام آباد میں سافٹ ویئر انڈسٹری کے لیے ہے اور یہاں دو سافٹ ویئر ٹیکنالوجی پارکس واقع ہیں۔ ایف-9 سیکٹر مکمل طور پر فاطمہ جناح پارک پر مشتمل ہے۔ سینٹورس کمپلیکس ایف-8 سیکٹر کا  اہم تجارتی مرکز ہے۔ جی سیکٹرز کو جی-5 سے جی-17 تک نمبر دیا گیا ہے۔ کچھ اہم مقامات میں جی-5 میں جناح کنونشن سینٹر اور سرینا ہوٹل، جی-6 میں لال مسجد اور پاکستان انسٹی ٹیوٹ آف میڈیکل سائنسز، دارالحکومت کا سب سے بڑا میڈیکل کمپلیکس ہے جو جی-8 میں واقع ہے اور جی-9 میں کراچی کمپنی کا شاپنگ سینٹر ہے۔ ایچ سیریز کو ایچ-8 سے ایچ-17 تک نمبر دیا گیا ہے۔ ایچ کے تمام سیکٹرز تعلیمی اور صحت کے اداروں کے لیے وقف ہیں۔ نیشنل یونیورسٹی آف سائنسز اینڈ ٹیکنالوجی سیکٹر ایچ-12 کے ایک بڑے حصے پر محیط ہے۔ آئی سیکٹرز کو  آئی -8 سے  آئی -18 تک نمبر دیا گیا ہے۔  آئی -8 سیکٹر رہائشی علاقے پر مشتمل  ہے۔  آئی -9 کے دو سب سیکٹر اور  آئی -10 کا ایک سب سیکٹر  صنعتی علاقوں پر مشتمل ہے۔ سی ڈی اے سیکٹر  آئی -18 میں اسلام آباد ریلوے اسٹیشن اور سیکٹر  آئی -17 میں انڈسٹریل سٹی قائم کر رہا ہے۔ زون III بنیادی طور پر مارگلہ ہلز اور مارگلہ ہلز نیشنل پارک پر مشتمل ہے۔ راول جھیل اسی زون میں ہے۔ زون IV اور V اسلام آباد پارک اور شہر کے دیہی علاقوں پر مشتمل ہے۔ دریائے سواں زون V کے ذریعے شہر میں بہتا ہے۔
اسلام آباد کے سیکٹرز کی فہرست
یہ تمام منصوبہ بند اور تعمیر شدہ سیکٹروں کی فہرست ہے۔
آبادی
2017ء کی مردم شماری کے مطابق اسلام آباد کی آبادی ایک ملین سے متجاوز ہے پاکستان کی آبادی کی مردم شماری تنظیم کے ایک اندازے کے مطابق اسلام آباد کی آبادی 2012ء میں تقریباً 2 لاکھ تک پہنچ چکی تھی جبکہ 1998ء کی مردم شماری کے مطابق اسلام آباد کی آبادی 805235 تھی۔ اردو زبان ملک کی قومی و سرکاری زبان ہونے کی وجہ سے شہر کے اندر بولی جاتی ہے جبکہ انگریزی بھی وسیع پیمانے پر استعمال کی جاتی ہے۔ شہر میں دیگر بولی جانے والی زبانوں میں پنجابی، پشتو اور پوٹھوہاری میں شامل ہیں۔ آبادی کی اکثریت کی مادری زبان پنجابی ہے جو 68 فیصد ہے۔ آبادی کا 10 فیصد پشتو بولنے والے ہیں اور 8 فیصد دیگر زبانے بولنے والے ہیں۔ تقریباً 15 فیصد سندھی زبان بولنے والے ہیں۔ 20 فیصد بلوچی زبان بولنے والے ہیں۔ شہر کی آبادی کے لوگوں میں زیادہ پنجاب سے تعلق رکھنے والوں کی ہے۔
مذہب
اسلام، اسلام آباد کا سب سے بڑا مذہب ہے، جس کی 95.43% آبادی اس کی پیروی کرتی ہے۔ عیسائیت دوسرا سب سے بڑا مذہب ہے جس کی 4.34 فیصد آبادی پیروی کرتی ہے۔ 2017ء کی مردم شماری کے مطابق 0.04% آبادی ہندو مذہب کی پیروی کرتی ہے۔
زبانیں
2017ء کی مردم شماری کے مطابق، آبادی کی اکثریت کی مادری زبان پنجابی / پوٹھوہاری ہے جو 52٪ ہے۔آبادی کی 19٪ پشتو بولنے والے ہیں، جبکہ اسلام آباد کے 12% آبادی قومی زبان اردو بولتے ہیں۔ جبکہ باقی 17% دوسری زبانیں بولتے ہیں۔ 1998ء کی مردم شماری کے مطابق، شہر کی کل نقل مکانی کرنے والی آبادی 10 لاکھ ہے۔ جس میں اکثریت (691,977) پنجاب سے آتی ہے۔ نقل مکانی کرنے والی آبادی میں سے تقریباً 210,614 کا تعلق سندھ سے اور باقی کا تعلق خیبر پختونخوا اور آزاد کشمیر سے ہے۔ چھوٹی آبادیوں میں سے بلوچستان اور گلگت بلتستان سے ہجرت کی۔
خواندگی
آبادی کی اکثریت 15-64 سال کی عمر کے افراد کی ہے، جو کہ آبادی کا تقریباً 59.38% ہیں۔ جبکہ صرف 2.73% آبادی کی عمر 65 سال سے زیادہ ہے اور 37.90% کی عمر 15 سال سے کم ہے اسلام آباد میں پاکستان میں سب سے زیادہ خواندگی کی شرح 88% ہے۔ 9.8% آبادی نے انٹرمیڈیٹ تعلیم حاصل کی ہے (گریڈ 11 اور 12 کے برابر)۔ 10.26% کے پاس بیچلر یا مساوی ڈگری ہے جبکہ 5.2% کے پاس ماسٹر یا اس کے مساوی ڈگری ہے۔ اسلام آباد کی لیبر فورس 185,213 ہے اور بے روزگاری کی شرح 15.70% ہے۔
آب وہوا
تصغیر|دائیں|300px|[[مارگلہ پہاڑی ــ]]
اسلام آباد کی آب و ہوا پانچ موسموں پر مشتمل ہے : موسم سرما ( نومبر فروری)، موسم بہار ( مارچ اور اپریل )، موسم گرما ( مئی اور جون )، مانسون یعنی برسات ( جولائی اور اگست ) اور موسم خزاں ( ستمبر اور اکتوبر)۔ سب سے گرم مہینہ جون کا ہوتا ہے، سب سے ٹھنڈا مہینہ جنوری کا جبکہ جولائی کے مہینہ میں سب سے زیادہ بارشیں ہوتی ہیں۔ 23 جولائی 2001ء کو اسلام آباد میں صرف دس گھنٹوں کو دوران میں 620 ملی میٹر بارش ریکارڈ کی گئی جس نے گزشتہ 100 سال کے سب سے زیادہ بارش کے تمام ریکارڈز توڑ دیے۔ اسلام آباد اور راولپنڈی جڑواں شہر ہیں اور مارگلہ کی پہاڑیوں کے قریب ہونے کی وجہ سے یہاں موسم سردیوں میں کافی سرد ہو جاتا ہے لیکن 17 جنوری 1967ء کو راولپنڈی میں تاریخ کی سب سے زیادہ سردی ریکارڈ کی گئی اور اس شہر کا درجہ حرارت منفی 3.9 ڈگری ریکارڈ کیا گیا اور اسی دن اسلام آباد میں منفی 6 ڈگری سردی پڑی اور یہ ان دونوں شہروں کی سب سے شدید سردی ہے جو اب تک ریکارڈ کی گئی۔
آبی ذخائر
اسلام آبادمیں  آبی  ذخائر کے چار   ڈیم ہیں جن میں  راول ڈیم  ، سملی ڈیم  ،  سندیمار ڈیم اور خانپور ڈیم  شامل ہیں۔خانپور ڈیم    دریائے ہرو پر خانپور شہر  میں واقع ہے جو اسلام آباد سے  تقریباً  40 کلو میٹر دوری  پر واقع ہے ۔ وفاقی حکومت نے اسلام آباد میں پانی کی ضروریات کو پورا کرنے کے لیے ایک اور ڈیم،جسے  چراہ ڈیم کا نام دیا گیا ہے کی منظور ی دے دی ہے۔
نباتات
اسلام آباد میں نباتات میں دو بڑے ذرائع ہیں۔ جن میں مارگلہ ہلز نیشنل پارک، جو کہ تقریباً 220  ایکڑ پر مشتمل ہے،  اور  لوہی بھیر جنگل جو  اسلام آباد ہائی وے کے ساتھ واقع ہے اور اس  کا رقبہ 1087 ایکڑ پر مشتمل ہے۔
تعمیر و ترقی
اسلام آباد شہر کو جنوبی ایشیا کے عام شہروں سے یکسر مختلف بنانے کے لیے ڈیزائن کیا گیا تھا، اور جنگل جیسی ترتیب میں وسیع و عریض راستے پیش کیے گئے تھے۔ تقسیم ہند سے پہلے متحدہ ہندوستان کا دارالحکومت دہلی تھا لیکن جب پاکستان نے 1947ء میں آزادی حاصل کی تو جنوبی بندرگاہی شہر کراچی اس کا عارضی قومی دارالحکومت بنا۔ 1958ء میں قومی دارالحکومت کے لیے راولپنڈی کے قریب ایک مناسب جگہ کا انتخاب کرنے کے لیے ایک کمیشن تشکیل دیا گیا۔ جس میں دیگر خصوصیات کے ساتھ محل وقوع، آب و ہوا، رسد اور دفاعی ضروریات پر خاص زور دیا گیا۔ وسیع مطالعہ، تحقیق اور ممکنہ مقامات کے مکمل جائزے کے بعد، کمیشن نے 1959ء میں راولپنڈی کے شمال مشرق کے علاقے کی سفارش کی۔ 1960ء کی دہائی میں، اسلام آباد کو کئی وجوہات کی بنا پر ایک متبادل دارالحکومت کے طور پر تعمیر کیا گیا تھا۔ کراچی ملک کے جنوبی سرے پر واقع تھا، اور بحیرہ عرب پر واقع ہونے سے ماضی میں حملوں کا شکار تھا۔ پاکستان کو ایک ایسے دارالحکومت کی ضرورت تھی جہاں سے ملک کے تمام حصوں سے باآسانی قابل رسائی ہو۔ کراچی جو ایک کاروباری مرکز تھا کو جزوی طور پر حکومتی معاملات میں کاروباری مفادات کی مداخلت کی وجہ سے بھی غیر موزوں سمجھا جاتا تھا۔ اسلام آباد کا نیا منتخب مقام راولپنڈی میں آرمی ہیڈ کوارٹر اور شمال میں کشمیر کے متنازع علاقے کے قریب تھا۔ معماروں کی یونانی فرم، جس کی سربراہی کانسٹینٹ ٹینس اپوستولس ڈوکسڈز نے کی، شہر کے ماسٹر پلان کو گرڈ پلان کی بنیاد پر ڈیزائن کیا جو مارگلہ کی پہاڑیوں کی طرف اس کی چوٹی کے ساتھ تکون شکل کا تھا۔ دارالحکومت کو کراچی سے براہ راست اسلام آباد نہیں منتقل کیا گیا۔ اسے پہلے 1960ء کی دہائی کے اوائل میں عارضی طور پر راولپنڈی منتقل کیا گیا اور پھر 1966ء میں ضروری ترقیاتی کام مکمل ہونے پر اسلام آباد منتقل کیا گیا۔
فن تعمیر
thumb|دامنِ کوہ سے فیصل مسجد کا نظارہ اسلام آباد فن تعمیر جدیدیت اور پرانی اسلامی اور علاقائی روایات کا مجموعہ ہے۔ سعودی پاک ٹاور روایتی طرز کے ساتھ جدید فن تعمیر کی ایک مثال ہے۔ خاکستری رنگ کی عمارت کو جو اسلامی روایتی نیلے رنگ کے ٹائلوں سے تراشی گئی ہے، اور یہ اسلام آباد کی بلند ترین عمارتوں میں سے ایک ہے۔ ایک دوسرے سے جڑے ہوئے اسلامی اور جدید فن تعمیر کی دیگر مثالوں میں پاکستان یادگار اور فیصل مسجد شامل ہیں۔ سیکرٹریٹ کمپلیکس جو جیو پونٹی نے ڈیزائن کیا تھا، مغل فن تعمیر پر مبنی ہے۔ وزیر اعظم ہاؤس اور ایڈورڈ ڈیوریل سٹون کی قومی اسمبلی بھی خوبصورت عمارتیں ہیں ۔ پاکستان یادگار کی بڑی پنکھڑیوں کے اندر کی دیواریں اسلامی فن تعمیر پر مبنی ہیں۔ شاہ فیصل مسجد عصری فن تعمیر کا امتزاج ہے جس میں روایتی تکون نما نماز ہال اور چار مینار ہیں، جن کا ڈیزائن ترکی کے ماہر تعمیرات ویدات دلوکے نے بنایا تھا اور سعودی عرب کے شاہ فیصل کی طرف سے فراہم کردہ فنڈز کی مدد سے تعمیر کیا گیا ہے۔ فیصل مسجد کا فن تعمیر غیر معمولی ہے کیونکہ اس میں گنبد کی ساخت نہیں ہے۔ یہ عربی، ترکی اور مغل تعمیراتی روایات کا مجموعہ ہے۔ سینٹورس اسلام آباد میں جدید فن تعمیر کی ایک مثال ہے۔ نو تعمیر اسلام آباد اسٹاک ایکسچینج  کے ٹاورز شہر میں جدید طرز تعمیر کی ایک اور مثال ہے۔
معیشت
اسلام آباد میں دو سافٹ ویئر ٹیکنالوجی پارکس کے ساتھ معلومات اور مواصلات ٹیکنالوجی کی قومی اور غیر ملکی کمپنیاں بھی بڑی مقدار میں کام کر رہی ہیں۔ پی آئی اے، پی ٹی وی، پی ٹی سی ایل، او جی ڈی سی ایل اور زرعی ترقیاتی بینک کی طرح پاکستان کی کئی سرکاری کمپنیاں بھی اسلام آباد میں مقیم ہیں۔ اس طرح پی ٹی سی ایل، موبی لنک، ٹیلی نار، یوفون اور چائنا موبائل اور دیگر تمام اہم ٹیلی کمیونیکیشن آپریٹرز کے ہیڈ کوارٹرز اسلام آباد میں واقع ہیں۔ وفاقی دار الحکومت میں متعدد میڈیا ہاؤسز یا پبلشنگ ہاؤسز بھی قائم ہیں۔ان کے صدر دفاتر سمیت ملکی اور بین الاقوامی میڈیا ہاؤسز کے بیورو یا کنٹری آفسز بھی قائم ہیں۔ ورلڈ بینک کی 2010ء کی ڈوئنگ بزنس رپورٹ کے مطابق اسلام آباد کو پاکستان میں کاروبار شروع کرنے کے لیے بہترین جگہ قرار دیا گیا تھا۔
آئی ٹی پارک میں 36 آئی ٹی کمپنیاں ہیں، جبکہ ایویکیو ٹرسٹ میں 29 کمپنیاں ہیں۔ اسلام آبادکا  تیسرا آئی ٹی پارک    2020ء میں جنوبی کوریا کے تعاون سے تعمیر کیا گیا۔
اسلام آباد سٹاک ایکسچینج
اسلام آباد سٹاک ایکسچینج کی بنیاد 1989ء میں رکھی گئی۔ یہ، کراچی اسٹاک ایکسچینج اور لاہور سٹاک ایکسچینج کے بعد پاکستان کی تیسری سب سے بڑی اسٹاک ایکسچینج ہے جس کا اوسط یومیہ کاروبار 1 ملین حصص سے زیادہ ہے۔
اسلام آباد ماڈل اسپیشل اکنامک زون
اسلام آباد ماڈل اسپیشل اکنامک زون ( آئی ایم ایس ای سی ) اسپیشل اکنامک زون ہے جو روات، اسلام آباد کے قریب واقع ہے، جو چین پاکستان اقتصادی راہداری سے منسلک ہے۔ یہ زون N-5 نیشنل ہائی وے اور اسلام آباد ایکسپریس وے کے سنگم پر پرائم انڈسٹریل ایریا کے 1,000 ایکڑ سے زیادہ کے رقبے پر محیط ہے۔ یہ 2.5 بلین ڈالر کی سرمایہ کاری کو راغب کرنے اور تقریباً 1,000 ملازمتوں کے مواقع پیدا کرنے کی توقع ہے۔ مزید برآں، اس کے مقاصد میں سے ایک ملک میں کم کاربن فوٹ پرنٹ صنعتوں کی ترقی کو فروغ دینا ہے۔
ذرائع نقل و حمل
پاکستان کے مروجہ نظام شاہرات کے تحت قائم بین الاضلاعی شاہرات کے ذریعے یہ شہر اسلام آباد، اٹک، جہلم، چکوال، مری، گوجرخان، کوہاٹ، مظفر آباد، لاہور، پشاور اور ایبٹ آباد کے ساتھ متصل ہے۔ اسلام آباد کو ٹرانسپورٹ کے نظام کے تحت اسے پاکستان کے تمام چھوٹے بڑے شہروں کو بس سروسز، ریل گاڑیوں اور اسلام آباد بین الاقوامی ہوائی اڈا کے ذریعے جوڑتا ہے جو زیادہ تر پڑوسی شہر راولپنڈی سے چلتی ہیں۔ اسلام آباد کیپٹل ٹیریٹری کی علاقائی شاہراہیں ان تمام عوامی شاہراہوں پر مشتمل ہیں جو اسلام آباد کیپٹل ٹیریٹری کے زیر انتظام ہیں۔  وزارت نقل و حمل کے تحت کیپٹل ڈیولپمنٹ اتھارٹی کا انجینئرنگ ونگ  سے زیادہ  اس کی دیکھ بھال کرتا ہے۔ ان  سڑکوں کو مختلف درجہ بندیوں میں ترتیب دی گئی ہے جو علاقوں (بنیادی طور پر اسلام آباد) سے گزرتی ہیں۔  ان کو قومی شاہراہوں کے ساتھ نہیں جوڑا گیا جو حکومت پاکستان اور نیشنل ہائی وے اتھارٹی کے زیر انتظام وفاقی سڑکیں ہیں۔ ان سڑکوں کی حفاظت کا انتظام اسلام آباد کی وفاقی حکومت کرتی ہے۔ اسلام آباد فیض آباد انٹرچینج کے ذریعے راولپنڈی سے منسلک ہے جہاں روزانہ تقریباً 48,000 گاڑیوں کی آمدورفت ہوتی ہے۔
سڑکیں
اسلام آباد کی مرکزی سڑکوں کی تفصیل مندرجہ ذیل ہے۔
میٹروبس
راولپنڈی-اسلام آباد میٹرو بس ایک 83.6 کلومیٹر (51.9 میل) بس ریپڈ ٹرانزٹ سسٹم ہے جو اسلام آباد-راولپنڈی میٹروپولیٹن ایریا میں کام کرتا ہے۔ میٹرو بس نیٹ ورک کا پہلا مرحلہ 4 جون 2015ء کو کھولا گیا تھا، اور یہ 22.5 کلومیٹر تک پھیلا ہوا ہے جو پاک سیکرٹریٹ، اسلام آباد سے صدر راولپنڈی کے درمیان میں ہے۔ دوسرا مرحلہ پشاور موڑ انٹر چینج اور نیواسلام آباد انٹرنیشنل ایئرپورٹ  کے درمیان میں 25.6 کلومیٹر تک پھیلا ہوا ہے اور اس کا افتتاح 18 اپریل 2022ء کو کیا گیا تھا۔ 7 جولائی 2022ء کو، گرین لائن اور بلیو لائنز کو اس میٹروبس نیٹ ورک میں شامل کیا گیا۔ یہ سسٹم ای ٹکٹنگ  سسٹم کا استعمال کرتا ہے اور اس کا انتظام پنجاب ماس ٹرانزٹ اتھارٹی کرتا ہے میٹرو بس نے راولپنڈی-اسلام آباد کے سفر اور راستے کو کم کر دیا ہے۔ اب اس بس سروس کو اسلام آباد کے مزید علاقوں تک بڑھایا جا رہا ہے جن میں G-13 اور H-12 کے قریب کے علاقے شامل ہیں۔
موٹروے
thumb|[[ایم 2 موٹروے (پاکستان) ]]اسلام آباد کو موٹروے ایم 1 موٹروے (پاکستان) اسلام آباد اور پشاور اور ایم 2 موٹروے (پاکستان) لاہور اور اسلام آباد سے ملاتی ہے۔ دونوں موٹرویز چھ لینوں پر مشتمل ہیں۔
ایم 1 موٹر وے جو خیبر پختونخوا اور پنجاب کو ملاتی ہے۔ گولڑہ موڑ کے ذریعےاسلام آباد میں داخل ہوتی ہے۔ یہ موٹر وے افغانستان اور وسطی ایشیا کے لیے ایک اہم رابطہ سڑک بن چکی ہے۔ جبکہ ایم 2 موٹر وے جو اسلام آباد اور لاہور کو ملاتی ہے۔   یہ موٹر وے پنجاب ، سندھ ، بلوچستان اور خیبر پختونخوا پاکستان کے تمام صوبوں کو  آپس میں ملاتی ہے۔
اسلام آباد کو پشاور سے موٹروے ایم 1 موٹروے (پاکستان) ملاتی ہے جو 155 کلومیٹر (96 میل) لمبی ہے۔ اور اسلام آباد کو لاہور سے ایم 2 موٹروے (پاکستان) ملاتی ہے 367 کلومیٹر (228 میل) لمبی ہے۔
پرائیویٹ ٹرانسپورٹ
لوگ مقامی سفر کے لیے نجی ٹرانسپورٹ جیسے ٹیکسی، کریم، اوبر، بائیکیا، ان ڈرائیور اور ایس ڈبلیو وی ایل کا استعمال کرتے ہیں۔
اسلام آباد ریلوے اسٹیشن
اسلام آباد ریلوے اسٹیشن سابقہ نام مارگلہ ریلوے اسٹیشن کا افتتاح 21 نومبر 1979ء کو ہوا۔ یہ ریلوے اسٹیشن سیکٹر 9-H اور I-9 کے درمیان واقع ہے۔ اس کا داخلی راستہ سیکٹر 9-H کی طرف سے ہے۔ گولڑہ شریف جنکشن ریلوے اسٹیشن، ترنول ریلوے اسٹیشن، نور (راولپنڈی) ریلوے اسٹیشن، اور گولڑہ شریف ریلوے عجائب گھر اسلام آباد میں واقع ہیں۔ راولپنڈی ریلوے اسٹیشن اس اسٹیشن کے بالکل ساتھ واقع ہے۔ یہاں سے ٹرینیں پاکستان کے مختلف شہروں کو جاتی ہیں جن میں راولپنڈی، کراچی، لاہور، پشاور، کوئٹہ، حیدرآباد ملتان اور بہاولپور ہیں۔
سیاحتی بسیں
ٹورازم ڈویلپمنٹ کارپوریشن پنجاب جو راولپنڈی کے علامہ اقبال پارک اور شمس آباد سے سیاحوں کی بسیں چلاتی ہے۔ یہ بسیں سیاحوں کو شکر پڑياں کے راستے شارع دستور تک لاتی ہے۔ بس روٹ کے اہم پرکشش مقامات میں فیصل مسجد ، مرغزار چڑیا گھر، دامن کوہ ، شارع دستور ، لوک ورثہ عجائب گھر ، پاکستان میوزیم آف نیچرل ہسٹری ، شکر پڑياں ، روز اینڈ جیسمین گارڈن ، علامہ اقبال پارک، اور راولپنڈی کرکٹ اسٹیڈیم شامل ہیں۔
ثقافت
اسلام آباد پاکستان کے دوسرے خطوں سے آنے والے بہت سے تارکین وطن کا گھر ہے اور یہاں ثقافتی اور مذہبی تنوع کافی قدیم ہے۔ پوٹھوہار سطح مرتفع پر واقع ہونے کی وجہ سے، قدیم ثقافتوں اور تہذیبوں کی باقیات جیسے آریائی ، سوانی ، اور وادی سندھ کی تہذیب اب بھی اس خطے میں پائی جا سکتی ہے۔ 15ویں صدی کا گکھڑ قلعہ پھروالہ اسلام آباد کے قریب واقع ہے۔ اس خطے میں راوت قلعہ گکھڑوں نے 16ویں صدی میں تعمیر کیا تھا اور اس میں گکھڑ کے سردار سلطان سارنگ خان کی قبر ہے۔ سید پور گاؤں کا نام قیاس کے مطابق سارنگ خان کے بیٹے سید خان کے نام پر رکھا گیا ہے۔ 500 سال پرانے گاؤں کو ایک مغل کمانڈر  راجہ مان سنگھ نے ہندوؤں کی عبادت گاہ میں تبدیل کر دیا تھا۔ اس نے کئی چھوٹے تالاب بنائے: رام کنڈا، سیتا کنڈا، لکشمن کنڈا، اور ہنومان کنڈا۔ اس علاقے میں ایک چھوٹا سا ہندو مندر ہے جو محفوظ ہے، جو اس خطے میں ہندو لوگوں کی موجودگی کو ظاہر کرتا ہے۔  پیر مہر علی شاہ کا مزار گولڑہ شریف میں واقع ہے۔ بدھ دور کے آثار قدیمہ کے آثار بھی اس خطے میں پائے جاتے ہیں۔ امام بری کا مزار مغل شہنشاہ اورنگزیب عالمگیر نے بنوایا تھا۔ بری امام کے سالانہ عرس میں پاکستان بھر سے ہزاروں کی تعداد میں عقیدت مند شرکت کرتے ہیں۔ یہ تقریب اسلام آباد کے سب سے بڑے مذہبی اجتماعات میں سے ایک ہے۔ 2004ء میں عرس میں 1.2 سے زائد افراد نے شرکت کی۔ اسلام آباد میں لوک ورثہ عجائب گھر پاکستان کی لوک اور روایتی ثقافتی ورثے کو محفوظ رکھتا ہے۔ یہ شکر پڑياں پہاڑیوں کے قریب واقع ہے اور اس علاقے اور پاکستان کے دیگر حصوں سے کڑھائی والے ملبوسات، زیورات، موسیقی کے آلات، لکڑی کے کام، برتن اور لوک ثقافتی اشیاء کی ایک بڑی نمائش کا حامل ہے۔
اسلام آباد ادبی میلہ
اسلام آباد لٹریچر فیسٹیول ، ایک بین الاقوامی ادبی میلہ ہے جو ہر سال اسلام آباد ، پاکستان میں منعقد ہوتا ہے۔ اسلام آباد لٹریچر فیسٹیول کو 2013ء میں قائم کیا گیا۔  پہلا ادبی میلہ 30 اور 31 اپریل 2013ء کو منعقد ہوا۔ اور آخری میلہ 16 سے 19 مارچ 2023ء کو منعقد ہوا۔
اکادمی ادبیات پاکستان
اکادمی ادبیات، پاکستانی زبانوں کے فروغ کے لیے قائم شدہ ادارہ ہے جس کا قیام یکم جولائی 1976ء میں رکھا گیا۔ اس  کا  دفتر اسلام آباد میں واقع ہے۔ اکادمی ادبیات پاکستان نے پاکستانی ادب کے فروغ کے سلسلہ میں مختلف موضوعات پر بہت سی ادبی وتحقیقی اور ترجمہ شدہ کتب شائع کی ہیں۔اکادمی ادبیات پاکستان کا کتب خانہ چالیس ہزار سے زائد ذخیرہ کتب پر مشتمل ہے۔
ادارہ فروغ قومی زبان
ادارہ فروغ قومی زبان (مقتدرہ قومی زبان)، حکومت پاکستان کی قومی ورثہ و ثقافت ڈویژن، وفاقی وزارت تعلیم، پیشہ ورانہ تربیت، قومی ورثہ اور ثقافت کے ماتحت ادارہ ہے جس کا نصب العین ملک میں اردو زبان کی ترویج ہے۔ اس ادارہ کا قیام 4 اکتوبر 1979ء کو عمل میں آیا تاکہ قومی زبان 'اردو' کے بحیثیت سرکاری زبان نفاذ کیا جا سکے، اور  مختلف علمی، تحقیقی اور تعلیمی اداروں کے مابین اشتراک و تعاون کو فروغ دے کر اردو کے نفاذ کو ممکن بنایا جا سکے۔
قومی کتب خانہ
قومى کتب خانہ پاکستان ، ریڈ زون ، اسلام آباد ، میں واقع ہے۔ یہ   ملک کی قدیمی ثقافتی ادارہ اور نئی معلومات کے لیے ایک اہم ذریعہ ہے۔  مشرقی فن تعمیر کے طرز پر  تیار کردہ، لائبریری میں 500 قارئین کی گنجائش  ہے، اس میں 15 تحقیقی کمرے، 450 نشستوں والا آڈیٹوریم ہے، اور کمپیوٹر اور مائیکرو فلم کی خدمات فراہم کرتا ہے۔ 1993 میں اپنے افتتاح کے وقت، لائبریری کے پاس 130,000 جلدوں اور 600 مخطوطات کا مجموعہ تھا۔ نیشنل لائبریری کا مشن خواندگی کو فروغ دینا اور ریاست کے دارالحکومت اسلام آباد کے لیے ایک متحرک ثقافتی اور تعلیمی مرکز کے طور پر کام کرنا ہے۔
جناح کنونشن سینٹر
جناح کنونشن سینٹر (جسے نیشنل کنونشن سینٹر بھی کہا جاتا ہے) اسلام آباد میں واقع ایک نمائش اور کنونشن سینٹر ہے۔ اس کا نام محمد علی جناح کے نام پر رکھا گیا ہے۔ یہ کیپٹل ڈویلپمنٹ اتھارٹی کے زیر انتظام ہے اور اس میں 2,200 لوگوں کے بیٹھنے کی گنجائش ہے، اور 1,000 سے زیادہ کاروں کی پارکنگ کی سہولت تین پارکنگ لاٹس پر پھیلی ہوئی ہے۔  یہ بنیادی طور پر حکومت پاکستان کی طرف سے قومی تقریبات کی میزبانی کے لیے استعمال کیا جاتا ہے۔
قومی دفتر خانہ
نیشنل آرکائیوز آف پاکستان ، پاکستان کی تاریخ ، ثقافت اور ورثے پر اثر انداز ہونے والے سرکاری اور نجی ریکارڈ کو محفوظ کرنے اور دستیاب کرنے کے مقصد سے حکومت پاکستان کی طرف سے قائم کیا گیا ایک ادارہ ہے۔ نیشنل آرکائیوز  کا کام دستاویزات کا حصول، تحفظ، ریپروگرافی، بحالی، آٹومیشن، تقسیم اور رسائی ہیں۔ نیشنل آرکائیوز آف پاکستان، اہم ریاستی دستاویزات اور تاریخ کی فائلوں کو جمع کرنے کی سہولت کے لیے بھی ذمہ دار ہے۔
تہوار
اسلام آباد میں پورے پاکستان  کی طرح مذہبی اور قومی تہوار بھی جوش و جذبے سے منائے جاتے ہیں۔ درج ذیل چند اہم تہواروں کی ایک فہرست ہے۔
مرکزی حکومت کے دفاتر
مرکزی حکومت کے تمام دفاتر اسلام آباد کے پاکستان سیکرٹریٹ جو کہ ریڈ زون میں واقع ہے موجود ہیں۔ درج ذیل میں تمام وفاقی وزارتوں کی فہرست ہے۔
قومی اسمبلی پاکستان
تصغیر|[[مجلس شوریٰ پاکستان]]
قومی اسمبلی پاکستان کی پارلیمان کا ایوان زیریں ہے۔ اسلام آباد سے قومی اسمبلی کی 3 نشستیں ہیں جس کی فہرست مندرجہ ذیل ہے۔
ناظم اسلام آباد
ناظم یا میئر اسلام آبادایک ناظم شہر (میئر) ہے جو اسلام آباد اور آس پاس کے دارالحکومت کے علاقے کی بلدیاتی انتظامیہ کا سربراہ ہے۔ ناظم بلدیہ عظمی اسلام آباد (ایم سی آئی) کی قیادت کرتا ہے جس کی ایگزیکٹو برانچ 77 منتخب عہدیداروں پر مشتمل ہے۔ ناظم کاعہدہ  اسلام آباد کیپیٹل ٹیریٹری لوکل گورنمنٹ ایکٹ 2015 کے مطابق بنایا گیا تھا، جسے 2015 میں قومی اسمبلی اور ایوان بالا پاکستان نے منظور کیا ۔
یونین کونسلیں
2023ء کی نئی حلقہ بندیوں  کے مطابق ضلع اسلام آباد کی یونین کونسلوں کی تعداد125  ہو گئی ہے۔   2022ء میں سلام آباد کی  یونین کونسلوں کی تعداد 52 سے بڑھا کر 101کر دی تھی۔
اسلام آباد/راولپنڈی میٹروپولیٹن علاقہ
1960ء میں جب اسلام آباد کا ماسٹر پلان تیار کیا گیا تو اسلام آباد اور راولپنڈی کے ملحقہ علاقوں کو ساتھ ملا کر اسلام آباد/راولپنڈی میٹروپولیٹن ایریا کے نام سے ایک بڑا میٹروپولیٹن علاقہ بنایا جانا تھا۔ یہ علاقہ ترقی پزیر اسلام آباد ، راولپنڈی اور آس پاس کے دیہی علاقوں کے پر مشتمل ہو گا۔ تاہم اسلام آباد شہر اسلام آباد کیپٹل ٹیریٹری کا حصہ ہو گا اور راولپنڈی ضلع راولپنڈی کا حصہ ہو گا جو  صوبہ پنجاب کا حصہ ہے۔ ابتدائی طور پر یہ تجویز کیا گیا تھا کہ تینوں علاقوں کو چار بڑی شاہراہوں سے ملایا جائے گا۔ جن میں مری ہائی وے، اسلام آباد ہائی وے، سواں ہائی وے، اور کیپٹل ہائی وے شامل تھیں۔ مارگلہ ایونیو کی تعمیر کے منصوبے بھی زیر تکمیل ہیں۔ اسلام آباد تمام سرکاری سرگرمیوں کا مرکز ہے جبکہ راولپنڈی تمام صنعتی، تجارتی اور فوجی سرگرمیوں کا مرکز ہے۔ دونوں شہروں کو جڑواں شہر کہا جاتا ہے اور یہ دونوں شہر ایک دوسرے پر بہت زیادہ انحصار کرتے ہیں۔
صحت
بائیں|تصغیر|[[کمپلیکس ہسپتال|پاکستان انسٹی ٹیوٹ آف میڈیکل سائنسز]] اسلام آباد میں ملک میں نوزائیدہ بچوں کی اموات کی سب سے کم شرح 38 فی ہزار پر ہے جبکہ قومی اوسط 78 اموات فی ہزار ہے۔ اسلام آباد میں سرکاری اور نجی دونوں طرح کے طبی مراکز ہیں۔ اسلام آباد کا سب سے بڑا ہسپتال پاکستان انسٹی ٹیوٹ آف میڈیکل سائنسز ہسپتال ہے۔ یہ 1985ء میں تدریسی اور ڈاکٹر ٹریننگ انسٹی ٹیوٹ کے طور پر قائم کیا گیا تھا۔ یہ ہسپتال خصوصی تشخیص اور علاج کی خدمات فراہم کرتا ہے۔ ہسپتال میں 30 بڑے طبی شعبے ہیں۔ پمز کو پانچ انتظامی شاخوں میں تقسیم کیا گیا ہے۔ اسلام آباد ہسپتال 592 بستروں کی سہولت اور 22 طبی اور سرجیکل خصوصیات کے ساتھ عوام کی خدمت کر رہا ہے۔ چلڈرن ہسپتال 1985ء میں مکمل ہونے والا 230 بستروں کا ہسپتال ہے۔ اس میں چھ بڑی سہولیات ہیں: سرجیکل اور الائیڈ اسپیشلٹیز، میڈیکل اینڈ الائیڈ اسپیشلٹیز، تشخیصی سہولیات، آپریشن تھیٹر، کریٹیکل کیئر (این آئی سی یو، پی آئی سی یو، آئسولیشن اور ایکسیڈنٹ ایمرجنسی)، اور ایک بلڈ بینک شامل ہے۔ میٹرنل اینڈ چائلڈ ہیلتھ کیئر سینٹر ایک تربیتی ادارہ ہے جس میں 125 بستروں کا ایک ہسپتال ہے جو مختلف طبی اور آپریشنل خدمات فراہم کرتا ہے۔ پمز پانچ تعلیمی اداروں پر مشتمل ہے: قائداعظم پوسٹ گریجویٹ میڈیکل کالج، کالج آف نرسنگ، کالج آف میڈیکل ٹیکنالوجی، اسکول آف نرسنگ، اور مدر اینڈ چائلڈ ہیلتھ سینٹر شامل ہیں۔
جنرل ہسپتال اور تدریسی ادارہ، جو 2006ء میں قائم ہوا، پاکستان اٹامک انرجی کمیشن سے منسلک ہے۔ ہسپتال 100 بستروں کی سہولت پر مشتمل ہے اور 10 بڑے شعبہ جات جن میں: دندان سازی، امراض نسواں ، اطفال ، جنرل میڈیسن ، جنرل سرجری ، شعبۂ انتہائی نگہداشت / کورونری کیئر یونٹ ، آرتھوپیڈکس ، اوپتھلمولوجی ، پیتھالوجی ، ریڈیولوجی ہیں۔ شفا انٹرنیشنل ہسپتال اسلام آباد کا ایک تدریسی ہسپتال ہے جس کی بنیاد 1987ء میں رکھی گئی اور 1989ء میں ایک پبلک کمپنی بن گئی۔ ہسپتال میں تقریباً تمام خصوصیات ہیں جن میں 70 مستند کنسلٹنٹس، 150 آئی پی ڈی بیڈز اور 35 مختلف اسپیشلائزیشنز میں او پی ڈی کی سہولیات ہیں۔ حکومت پاکستان کے اعداد و شمار کے وفاقی بیورو کے مطابق، 2008ء میں شہر میں 12 ہسپتال، 76 ڈسپنسریاں ، اور پانچ زچگی اور بچوں کی بہبود کے مراکز تھے جن کی کل تعداد 5,158 تھی۔
کھیل
thumb|جناح سپورٹس اسٹیڈیم اسلام آباد میں آبپارہ کے سامنے ایک سپورٹس کمپلیکس ہے۔ اس میں انڈور گیمز کے لیے لیاقت جمنازیم، مصحف اسکواش کمپلیکس اور آؤٹ ڈور گیمز کے لیے جناح اسپورٹس اسٹیڈیم شامل ہیں جہاں باقاعدہ قومی اور بین الاقوامی کھیلوں کا انعقاد کیا جاتا ہے۔ لیاقت جمنازیم میں 2004ء کے جنوب ایشیائی کھیل منعقد ہوئے۔ اسلام آباد کے دیگر کھیلوں کے مقامات میں ڈائمنڈ کلب گراؤنڈ، شالیمار کرکٹ گراؤنڈ اور اسلام آباد گالف کلب شامل ہیں۔ ایف سکس مرکز میں مختلف کھیلوں کی سرگرمیوں کا ایک اسپورٹس کمپلیکس ہے۔ اس میں ٹینس کورٹ، فائبر گلاس بورڈز کے ساتھ باسکٹ بال کورٹ اور فٹسال گراؤنڈ ہے۔ اسلام آباد کے کھیلوں میں کرکٹ، فٹ بال، اسکواش، ہاکی، ٹیبل ٹینس، رگبی اور باکسنگ شامل ہیں۔ اسلام آباد یونائیٹڈ کرکٹ ٹیم نے 2016ء میں پہلی بار اور 2018ء میں دوسری بار پاکستان سپر لیگ کا ٹائٹل جیتا تھا۔ اسلام آباد میں مارگلہ کی پہاڑیوں پر چڑھنے کے لیے مختلف ٹریک موجود ہیں۔ پاکستان سپورٹس کمپلیکس میں بچوں کے لیے تین سوئمنگ پول ہیں۔
جناح اسپورٹس اسٹیڈیم
جناح اسپورٹس اسٹیڈیم، ایک کثیر المقاصد اسٹیڈیم ہے۔ یہ اسٹیڈیم  زیادہ تر فٹ بال میچوں کے لئے استعمال کیا جاتا ہے۔ یہ اسٹیڈیم 1970 کی دہائی میں تعمیر کیا گیا تھا۔ اسٹیڈیم کی تزئین و آرائش کی گئی تھی اور اسے 2004 میں ایس اے ایف گیمز کے لئے استعمال کیا گیا تھا۔   اس اسٹیڈیم میں 48,000 افراد کی گنجائش ہے اور یہ پاکستان کا سب سے بڑا اسٹیڈیم ہے۔
لیاقت جمنازیم
لیاقت جمنازیم اسلام آباد ، میں واقع ایک انڈور کھیلوں کا میدان ہے۔ میدان کی گنجائش 10,223 شائقین کی گنجائش ہے۔ یہ باسکٹ بال ، بیڈمنٹن ، باکسنگ اور پرو ریسلنگ جیسے اندرونی کھیلوں کے مقابلوں کے لیے استعمال ہو تا ہے۔   لیاقت جمنازیم کی تعمیر میں زلزلے سے بچاؤ کی ٹیکنالوجی استعمال کی گئی۔
تعلیم
thumb|بین الاقوامی اسلامی یونیورسٹی تصغیر|قائد اعظم یونیورسٹی کا داخلی دروازہ اسلام آباد میں خواندگی کی شرح 98% ہے اور پاکستان کے جدید ترین تعلیمی ادارے موجود ہیں۔ سرکاری اور نجی شعبے کے تعلیمی اداروں کی ایک بڑی تعداد یہاں موجود ہے۔ دارالحکومت کے اعلیٰ تعلیمی ادارے یا تو وفاقی طور پر چارٹرڈ ہیں یا نجی اداروں کے زیر انتظام ہیں اور ان میں سے تقریباً سبھی کو ہائر ایجوکیشن کمیشن آف پاکستان نے تسلیم کیا ہے۔ ہائی اسکول اور کالج فیڈرل بورڈ آف انٹرمیڈیٹ اینڈ سیکنڈری ایجوکیشن سے وابستہ ہیں۔ تصغیر|[[قومی جامعہ برائے سائنس و ٹیکنالوجی|نیشنل یونیورسٹی آف سائنسز اینڈ ٹیکنالوجی]] اکیڈمی آف ایجوکیشنل پلاننگ اینڈ مینجمنٹ کی رپورٹ کے مطابق 2009ء میں اسلام آباد میں کل 913 تسلیم شدہ ادارے تھے (31 پری پرائمری، 2 مذہبی ، 367 پرائمری، 162 مڈل ، 250 ہائی، 75 ہائیر سیکنڈری اور انٹرمیڈیٹ کالجز، اور 26۔ ڈگری کالجز )۔ اسلام آباد میں اساتذہ کی تربیت کے سات ادارے ہیں جن میں کل 604,633 طلباء اور 499 فیکلٹی کا داخلہ ہے۔ اسلام آباد میں صنفی برابری کا انڈیکس 0.95 قومی اوسط کے مقابلے میں 0.93 ہے۔ اسلام آباد میں لڑکوں کے لیے 178 ادارے اور لڑکیوں کے لیے 175 ادارے اور 551 مخلوط ادارے ہیں۔ تمام زمروں میں طلباء کی کل تعداد 267,992 ہے۔ لڑکوں کے لیے 138,272 اور لڑکیوں کے لیے 129,720۔ اسلام آباد میں 16 تسلیم شدہ یونیورسٹیاں ہیں جن میں کل 372,974 طلباء اور 30,144 اساتذہ شامل ہیں۔ زیادہ تر اعلیٰ درجہ کی یونیورسٹیاں؛ نیشنل یونیورسٹی آف سائنسز اینڈ ٹیکنالوجی ، کومسٹس انسٹی ٹیوٹ آف انفارمیشن ٹیکنالوجی اور پاکستان انسٹی ٹیوٹ آف انجینئرنگ اینڈ اپلائیڈ سائنسز کا صدر دفتر بھی دارالحکومت میں ہے۔ اندراج کے لحاظ سے دنیا کی دوسری بڑی جنرل یونیورسٹی ، علامہ اقبال اوپن یونیورسٹی فاصلاتی تعلیم کے لیے اسلام آباد میں واقع ہے۔ دیگر یونیورسٹیوں میں ایئر یونیورسٹی ، بحریہ یونیورسٹی ، سینٹر فار ایڈوانسڈ اسٹڈیز ان انجینئرنگ ، فیڈرل اردو یونیورسٹی آف آرٹس، سائنس اینڈ ٹیکنالوجی ، ہمدرد یونیورسٹی ، نیشنل یونیورسٹی آف کمپیوٹر اینڈ ایمرجنگ سائنسز ، کیپیٹل یونیورسٹی آف سائنس اینڈ ٹیکنالوجی ، نیشنل ڈیفنس یونیورسٹی ، شفا تمیر شامل ہیں۔ ملت یونیورسٹی، نیشنل یونیورسٹی آف ماڈرن لینگویجز ، اقراء یونیورسٹی ، انٹرنیشنل اسلامک یونیورسٹی ، ورچوئل یونیورسٹی آف پاکستان ، محمد علی جناح یونیورسٹی ، دی یونیورسٹی آف لاہور ، اباسین یونیورسٹی ، اور دی ملینیم یونیورسٹی کالج شامل ہیں۔
بین الاقوامی اسلامی یونیورسٹی
بین الاقوامی اسلامی یونیورسٹی، اسلام آباد 1980ء بمطابق 1400ھ میں قائم ہوئی۔ 1985ء بمطابق 1405ھ میں اسے قانونی طور پر بین الاقوامی حیثیت عطا کی گئی، جس کے بعد وہ پاکستانی آئین کے تحت انتظامی طور پر مستقل ادارے کی حیثیت سے کام کر رہی ہے۔ پاکستانی آئین کے تحت پاکستان کے صدر مملکت بین الاقوامی اسلامی یونیورسٹی کے چانسلر ہیں۔   بین الاقوامی اسلامی یونیورسٹی کا بورڈ آف ٹرسٹیز عالم اسلام کی چوالیس معروف شخصیات پر مشتمل ہے۔ بین الاقوامی اسلامی یونیورسٹی اسلام آباد 9 فیکیلٹیز، 39 شعبہ جات اور 6 اکیڈمیوں پر مشتمل ہے اور 131 تعلیمی پروگراموں میں دنیا کے پچاس سے زائد ممالک سے آنے والے 30 ہزار کے قریب طلبہ و طالبات کو زیورِتعلیم سے آراستہ کر رہی ہے۔ اسلام آباد میں حکومتِ پاکستان کی طرف سے بین الاقوامی اسلامی یونیورسٹی کو ایک ہزار ایکڑ پر مشتمل وسیع رقبہ عطا کیا گیا ہے۔
وفاقی اردو یونیورسٹی برائے فنون،سائنس اور ٹیکنالوجی
وفاقی اردو یونیورسٹی برائے فنون، سائنس اور ٹیکنالوجی، سابق سربراہ ہائر ایجوکیشن کمیشن ڈاکٹر عطاءالرحمن کی ذاتی کوششوں سے سابقہ وفاقی اردو کالج برائے سائنس، گلشن اقبال اور سابقہ وفاقی اردو کالج برائے فنون و تجارت (مولوی عبدالحق کیمپس) کو ترقی دے کر وفاقی اردو یونیورسٹی برائے فنون،سائنس و ٹیکنالوجی کا قیام عمل میں لایا گیا۔ 13نومبر 2002ء کو صدر پاکستان پرویز مشرف نے وفاقی اردو یونیورسٹی کی باضابطہ بنیاد رکھی۔
ذرائع ابلاغ
اسلام آباد سے بہت سے روزنامے اردو ، انگریزی اور مقامی زبانوں میں  شائع ہوتے ہیں۔ایسوسی ایٹیڈ پریس آف پاکستان کا مرکزی دفتر اسلام آباد میں واقع ہے  اور ملک کے تمام اہم اخباروں کے صحافی اسلام آباد میں موجود رہتے ہیں۔
انٹرنیٹ
شہر میں انٹرنیٹ کے لیے براڈ بینڈ انٹرنیٹ اور ویڈیو کانفرینسنگ کی سہولت دستیاب ہیں۔ گھریلو صارفین اور کارپوریٹ صارفین کے لیے اچھی رفتار کا براڈبینڈ انٹرنیٹ کنکشن دستیاب ہوتا ہے۔ شہر میں بہت سے انٹرنیٹ کیفے بھی موجود ہیں۔
اردو اخبارات
اسلام آباد سے اردو اخبارات جو شائع ہوتے ہیں۔
انگریزی اخبارات
اسلام آباد سے انگریزی اخبارات جو شائع ہوتے ہیں۔
ریڈیو
ریڈیو پاکستان کا مرکزی دفتر اسلام آباد میں واقع ہے۔ یہاں میڈیم ویوز پر نشریات کی جاتی ہیں۔ اس وقت مندرجہ ذیل ریڈیو اسٹیشن چل رہے ہیں۔
ٹیلی ویژن/ فلم/ ڈراما
پاکستان ٹیلی ویژن اسلام آباد سینٹر کی بنیاد 1967ء میں رکھی گئی۔ پاکستان ٹیلی ویژن کا مرکزی دفتر اسلام آباد میں واقع ہے۔
سینما گھر
اسلام آباد میں درج ذیل سینما گھر ہیں۔
ڈاکخانہ
جنرل پوسٹ آفس (General Post Office / GPO) اسلام آباد کا مرکزی ڈاک خانہ ہے۔
سیاحت
تصغیر|فیصل مسجد اسلام آباد میں بہت سے سیاحی مقامات ہیں جن میں دامن کوہ، مارگلہ چڑیا گھر، پاکستان یادگار، فیصل مسجد اور راول بند قابل ذکر ہیں۔ فیصل مسجد شہر کا ایک اہم ثقافتی نشان ہے اور جو روزانہ بہت سے سیاحوں کو راغب کرتی ہے۔ فیصل مسجد 1986ء میں تعمیر کی گئی تھی، اس کا نام سعودی عرب کے بادشاہ فیصل بن عبدالعزیز کے نام پر رکھا گیا تھا۔ اس مسجد میں 24,000 افراد نماز ادا کر سکتے ہیں۔ فیصل مسجد جسے ترکوں نے ڈیزائن کیا ہے اور سعودی عرب کی طرف سے مالی اعانت فراہم کی گئی ہے، مسجد کی دیواروں پر قرآنی آیات کی خطاطی شامل ہے۔ سیاحوں کے لیے تاریخی مقامات میں سے ایک پاکستان یادگار ہے جو 2007ء میں تعمیر کی گئی۔ یہ سیاحتی مقام پاکستان کی حب الوطنی اور خودمختاری کی نمائندگی کرتا ہے۔ ڈیزائن کو گنبد کی شکل دی گئی ہے جس میں پنکھڑیوں کی شکل کی دیواریں ہیں جو کہ پاکستان کے دیگر سیاحتی مقامات جیسے بادشاہی مسجد ، مینارِ پاکستان اور قلعہ لاہور کی تصویر کشی کرنے والے فنون سے کندہ ہیں۔ تصغیر|یادگار پاکستان اسلام آباد میں پاکستان کے کچھ مشہور عجائب گھر ہیں جن میں لوک ورثہ عجائب گھر ، انسٹی ٹیوٹ آف فوک اینڈ ٹریڈیشنل ہیریٹیج شکر پڑياں پارک اور نیشنل آرٹ گیلری شامل ہیں۔ اسلام آباد میوزیم میں گندھارا دور کے بہت سے آثار اور نمونے موجود ہیں، جو بدھ مت اور گریکو-رومن طرزوں پر مشتمل ہیں۔ اسلام آباد اور پاکستان کی ثقافت کو لوک ورثہ عجائب گھر کے ساتھ شکرپڑیاں پارک میں انسٹی ٹیوٹ آف فوک اینڈ ٹریڈیشنل ہیریٹیج میں دیکھا جا سکتا ہے۔ اسلام آباد 10ویں صدی سے لے کر جدید دور تک کی تہذیب اور فن تعمیر پر قائم ہے۔ چونکہ اسلام آباد سطح مرتفع پوٹھوہار پر واقع ہے، اس لیے پتھر کے زمانے کی تہذیب کی باقیات میں اچیولین اور سوانیائی روایات شامل ہیں اور یہ سیاحتی مقامات ہیں۔ اسلام آباد میں تاریخی نشانات ہندو تہذیب کی عکاسی کرتی ہے جس کی باقیات 16 ویں صدی سید پور گاؤں میں موجود ہے۔ سید پور میں مندر موجود ہے جہاں ہندو مغل کمانڈر پوجا کرتے تھے۔
مارگلہ ہلز نیشنل پارک اسلام آباد کے شمالی سیکٹر میں واقع ہے اور ہمالیہ کے قریب ہے۔ نیشنل پارک میں دلکش وادیوں اور قدرتی پہاڑیوں پر مشتمل ہے جس میں مختلف جنگلی حیات جیسے ہمالیائی گورل ، ہرن اور چیتے شامل ہیں۔ جنگلی حیات اور پودوں سے بھرے مارگلہ ہلز نیشنل پارک میں سیاحوں کے لیے رہائش اور کیمپنگ گراؤنڈ بھی شامل ہیں۔
لوک ورثہ عجائب گھر
تصغیر|F-9 فاطمہ جناح پارک لوک ورثہ عجائب گھر، تاریخی آرٹ اور ثقافت سے تعلق رکھتا ہے۔ یہ عجائب گھر 1974ء میں کھولا گیا اور 2002ء میں  یہ ایک خود مختار ادارہ بن گیا۔ عجائب گھر کئی  عمارتوں پر مشتمل ہے ۔ یہ شکر پڑیاں کی پہاڑیوں اسلام آباد میں واقع ہے۔
فیصل مسجد
تصغیر|فیصل مسجد فیصل مسجد، اسلام آباد میں قائم ایک عظیم الشان مسجد ہے جسے جنوبی ایشیا کی سب سے بڑی مسجد ہونے کا اعزاز حاصل ہے۔ یہ عظیم مسجد اپنے انوکھے طرز تعمیر کے باعث تمام مسلم دنیا میں معروف ہے۔ مسجد کا سنگ بنیاد شوال 1396ھ/ اکتوبر 1976ء کو رکھا گیا اور تکمیل 1987ء میں ہوئی۔ سعودی حکومت کی مدد سے دس لاکھ سعودی ریال (کم و بیش ایک کروڑ بیس لاکھ امریکی ڈالر) کی لاگت سے 1976 میں مسجد کی تعمیر کا آغاز کیا گیا۔ تعمیری اخراجات میں بڑا حصہ دینے پر مسجد اور کراچی کی اہم ترین شاہراہ 1975ء میں شاہ فیصل کی وفات کے بعد ان کے نام سے موسوم کردی گئی۔ تعمیراتی کام 1987ء میں مکمل ہوا اور احاطہ میں بین الاقوامی اسلامی یونیورسٹی بنائی گئی۔ سابق صدر پاکستان جنرل محمد ضیاء الحق کے مزار کی چھوٹی سی عمارت مسجد کے مرکزی دروازے کے قریب واقع ہے۔
پاکستان یادگار
پاکستان یادگار ایک قومی یادگار ہے جو ملک کے چاروں صوبوں اور تین علاقوں کی نمائندگی کرتی ہے۔ یادگارکھلے پھول کی شکل میں ایک تیزی سے ترقی پزیر ملک کے طور پر پاکستان کی پیش رفت کی نمائندگی کرتا ہے۔ یادگار کی چار اہم پنکھڑیاں چاروں صوبوں کی نمائندگی کرتی ہیں (بلوچستان، خیبر پختونخوا، پنجاب اور سندھ)، جبکہ تین چھوٹی پنکھڑیاں تین علاقوں کی نمائندگی کرتی ہیں (گلگت بلتستان، آزاد کشمیر اور قبائلی علاقہ جات )۔ فضا سے یادگار ایک ستارہ (وسط میں) اور ایک چاند (پنکھڑیوں کی دیواروں سے بنا) کی طرح دکھتا ہے، جو پاکستانی پرچم میں ستارہ و ہلال کی نمائندگی کرتا ہے۔
شاہ اللہ دتہ کی غاریں
شاہ اللہ دتہ گاؤں ایک صدیوں پرانا گاؤں اور اسلام آباد کیپیٹل اتھارٹی کی یونین کونسل ہے۔ اس گاؤں کا نام ایک درویش کے نام پر رکھا گیا ہے جو مغل دور سے تعلق رکھتا تھا۔ یہ گاؤں 650 سال پہلے آباد ہوا تھا۔ یہاں قدیم غاریں موجود ہیں جو پچھلی تہذیبوں کی عکاسی کرتی ہیں۔ مارگلہ پہاڑیوں کے دامن میں 2500 سال پرانی بدھ غاریں ٹیکسلا کے مغرب میں، اسلام آباد کے مشرق میں اور خان پور کے وسطی علاقے میں واقع ہیں۔ شاہ اللہ دتہ غاروں کے قریب ایک چشمہ، ایک تالاب اور ایک باغ اب بھی موجود ہے۔ باغ میں برگد کے کچھ درخت ہیں جبکہ باقی تمام پھل دار درخت ختم ہو چکے ہیں۔ اسی چشمے کا پانی غاروں سے ملحقہ باغ کو سیراب کرنے کے لیے استعمال کیا جاتا تھا۔ مغلیہ دور میں جب ہندوستان عرب اور وسطی ایشیا سے نکلنے والے تصوف کا مرکز تھا، شاہ اللہ دتہ نامی ایک ولی نے اس باغ میں قیام کیا اور یہاں ان کی تدفین ہوئی۔ وہ جگہ جو پہلے سادھوؤں، راہبوں یا جوگیوں سے منسوب تھی آج شاہ اللہ دتہ کے نام سے منسوب ہے۔ ان غاروں سے تھوڑے فاصلے پر کنتھیلا گاؤں میں ایک قدیم باولی بھی ہے جس کے بارے میں کہا جاتا ہے کہ اسے شیر شاہ سوری نے بنایا تھا۔
نیشنل آرٹ گیلری
نیشنل آرٹ گیلری اسلام آباد, پاکستان میں ملک کی پہلی قومی آرٹ گیلری ہے۔ جسے مجلس شوریٰ (پاکستان کی پارلیمنٹ) اور ایوان صدر (ایوان صدر) کے سامنے ایک چھوٹی پہاڑی پر بنایا گیا ہے۔ اسے 26 اگست 2007ء بروز اتوار کو عوام کے لیے کھولا گیا۔ نیشنل آرٹ گیلری، پاکستان ایک بڑی تنظیم کا حصہ ہے جسے پاکستان نیشنل کونسل آف دی آرٹس کہا جاتا ہے۔
سید پور ویلج
سید پور ویلج، مارگلہ کے دامن میں واقع ہے۔ اس گاؤں میں یونانی، گندھارا اور مغل دور کے آثار ملتے ہیں۔ 2006ء میں اس گاوں کو ماڈل ولیج میں تبدیل کردیا گیا۔ تمام تاریخی عمارتوں کی ازسرِنو آرائش کی گئی۔ یہاں پر مختلف ہوٹل اور آرٹ گیلریاں قائم کی گئیں ہیں۔
ٹریل 3
تصغیر|ٹریل 3 اسلام آباد اسلام آباد کا سب سے مشہور اور قدیم ترین ہائیک ٹریک ٹریل 3 ہے۔ یہ سیکٹر F-6/3 میں مارگلہ روڈ سے شروع ہوتا ہے اور پیر سوہاوہ پر ختم ہوتا ہے۔ یہ ٹریک تقریباً 30 - 50 منٹ کا ٹریک ہوتا ہے۔ ویو پوائنٹ کے بعد یہ مزید 45-60 منٹ تک جاری رہتا ہے اور پیر سوہاوہ پہنچ جاتا ہے، جہاں کھانے کے دو ریستوراں مونال اور لا مونٹانا ہیں۔ مجموعی طور پر، یہ تقریباً ایک گھنٹہ تیس منٹ کی پیدل سفر ہے۔
شاپنگ مالز کی فہرست
thumb|[[قنطورس|سینٹورس مال ]] thumb|[[گیگا مال، اسلام آباد]]
اختی
تاریخ
اس کی بنیاد پہلے ہزاریے قبل مسیح کے وسط میں قائم کی گئی تھی۔ پہلی صدی عیسوی میں، اس کا نام ٹوری تھا اور یہ کاکیسیئن البانیہ کا حصہ تھا۔ پہلی صدی عیسوی میں، یہاں بنائی اور مٹی کے برتنوں کے ساتھ ساتھ دھات کی پروسیسنگ بھی تیار ہوئی۔ 5 ویں صدی عیسوی میں کاکیسیئن البانیہ کے خاتمے کے بعد، لیکس کا علاقہ لکزی جاگیردارانہ ریاست کے طور پر سامنے آیا، جس میں سے اخٹی میں بھی داخل ہو گیا۔ دائیں|تصغیر|آخٹی میں پتھر کے محراب پل اور دریا 1817-1864ء کی کاکیشین جنگ کے دوران، اختھی کو روسی فوج نے 1839ء میں لے لیا تھا۔ اسی سال، اسی مقام پر اخٹنسکوئی قلعہ قائم کیا گیا تھا۔ 1848ء میں، قلعے نے حملہ کرنے والے شمیل فوجیوں کے خلاف دفاع میں ایک اہم کردار ادا کیا۔
اسلام آباد
جڑواں شہر اور سفارت خانے
اس وقت اسلام آباد کے سفارتی انکلیو میں مختلف ممالک کے  سفارت خانے کام کر رہے ہیں۔
یرمس
یرمس آرمینیا کا ایک قصبہ جو سیونیک صوبہ میں واقع ہے۔
اسلام آباد
اسلام آباد کے جڑواں شہر
یہ شہر اسلام آباد کے شراکت دار (Twin Cities) شہر ہیں۔
اسلام آباد - راولپنڈی جڑواں شہر
اسلام آباد اور راولپنڈی کو پاکستان کے جڑواں شہر کہا جاتا ہے۔ بلکہ بعض جگہوں پر آج بھی دونوں شہروں کے تھانوں کو مسئلہ ہوتا ہے کہ یہ حدود اسلام آباد کی ہے یا راولپنڈی کی۔ دو ہزار سال پہلے بھی گندھارا سندھ کی تہذیب کا ایک جیتا جاگتا مرکز تھا اور آج پھر تاریخ نے جو انگڑائی لی ہے اور اسلام آباد کو پاکستان کا مرکز بنا دیا ہے۔ یہی نہیں بلکہ یہاں دنیا کی دو بڑی تجارتی شاہراہوں کا ملاپ ہو رہا ہے۔ ایک چین کو مشرقِ وسطیٰ سے ملاتی ہے تو دوسری بھارت اور بنگلہ دیش سمیت جنوبی ایشیاء کو کابل اور ماسکو تک لے جاتی ہے۔ ان دونوں شاہراہوں پر ابھی بین الاقوامی تجارت شروع نہیں ہوئی لیکن جب بھی ہو گی راولپنڈی اور اسلام آباد پاکستان کا سب سے بڑا شہری علاقہ بن جائیں گے۔ یہاں دنیا بھر سے تاجر اور سیاح آئیں گے.
حوالہ جات
اسلام آباد زمرہ:1960ء کی دہائی کی تاسیسات زمرہ:1960ء کی دہائی میں آباد ہونے والے مقامات زمرہ:اسلام آباد زمرہ:اسلام آباد دارالحکومت علاقہ زمرہ:ایشیائی دارالحکومت زمرہ:پاکستان کے آباد مقامات زمرہ:پاکستان کے دارالحکومت زمرہ:پاکستان کے مدبر شہر زمرہ:پاکستان کے میٹروپولیٹن علاقہ جات زمرہ:پاکستان میں 1960ء کی دہائی کی تاسیسات زمرہ:جنوبی ایشیا زمرہ:دارالحکومت زمرہ:منصوبہ بند دار الحکومت زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata زمرہ:خودکار پیمانے کے ساتھ متعدد تصاویر استعمال کرنے والے صفحات اسلام آباد کے سیکٹر زمرہ:حکومت اسلام آباد زمرہ:پاکستانی وفاقی محکمے اور وکالات زمرہ:حکومت اسلام آباد زمرہ:پاکستانی کاروباری اداروں کی فہرستیں زمرہ:اسلام آباد کی عمارات و ساخات زمرہ:اسلام آباد میں کھیل زمرہ:اسلام آباد دارالحکومت علاقہ کے گاؤں
یرمس
حوالہ جات
زمرہ:ویکی ڈیٹا سے مطابقت رکھنے والی مختصر تفصیل
اختی
خصوصیات
شاریلی کے لیے یادگار، قومی لیجن کے مہاکاوی کے ہیرو شمالی قفقاز کے پہاڑ شہر کو گھیرے میں لیتے ہیں۔
اختی کا سپا
اختی سپا ایک گھاٹی کے اندر اختیچا کے دریائے بائیں کنارے پر، اختی کے جنوب مغرب میں واقع ہے۔ اسپا میں معدنی پانی کی تین مختلف اقسام ہیں: ہائیڈروجن سلفائڈ، ریڈون اور آئوڈین برومین۔ ذریعہ کا درجہ حرارت 38-40 سے مختلف ہوتا ہے to C سے 65-68 ۔ C اس کا درجہ حرارت موسم پر منحصر ہوتا ہے۔ اسپا ریسارٹ "اختی" یہاں واقع ہے۔
آب و ہوا
اخٹی میں ایک گرم، شہوت انگیز گرمی، مرطوب جزوی آب و ہوا ( Köppen آب و ہوا کی درجہ بندی : Dfb ) معتدل حد تک گرم اور مرطوب گرمیاں اور سرد، خشک موسم سرما ہے۔ دھوپ سال بھر بہت ہے۔
حوالہ جات
زمرہ:ویکی ڈیٹا پر موجود متناسقات زمرہ:Short description is different from Wikidata
پینگوو کاؤنٹی
پینگوو کاؤنٹی (لاطینی: Pingwu County) چین کا ایک عوامی جمہوریہ چین کی کاؤنٹیاں  جو میانیانگ میں واقع ہے۔
حوالہ جات
زمرہ:سیچوان کی کاؤنٹی سطح تقسیمات زمرہ:Short description is different from Wikidata
1046 (عدد)
1046 (عدد) یعنی 1046 ایک عدد اور ایک علامت ہے۔ کچھ عددی نظاموں میں 1045 سے بڑا یا زیادہ اور 1047 سے چھوٹا یا کم ہوتا ہے۔ گنتی میں اسے ایک ہزار چھیالیس بولا جاتا ہے۔ اور اس سے پہلے ایک ہزار پینتالیس اور اس کے بعد ایک ہزار سینتالیس بولا جاتا ہے۔
حوالہ جات
زمرہ:ابتدائی حساب زمرہ:صحیح اعداد
ہریندر کمار مکرجی
ہریندر کمار مکرجی (1887ء—1956ء) آئین ہند کا مسودہ تیار کرنے والی آئین ساز مجلس کے نائب صدر اور آزاد بھارت میں مغربی بنگال کے پہلے گورنر تھے۔
وہ ایک ماہر تعلیم، بنگال کے معروف مسیحی رہنما، اقلیتی حقوق کمیٹی کے سربراہ اور مجلس آئین ساز کے نائب صدر تھے۔ یہی مجلس آزادی کے بعد سنہ سینتالیس میں بھارت کی پہلی مجلس قانون ساز بنی۔
سوانح حیات
ہریندر کمار نے کلکتہ یونیورسٹی سے ایم اے، پی ایچ ڈی اور ڈی لٹ کیا، وہ پی ایچ ڈی کرنے والے پہلے ہندوستانی تھے۔ انہوں نے انگریزی ادب میں پی ایچ ڈی کی تھی۔
کلکتہ یونیورسٹی میں وہ مختلف منصبوں لیکچرار، سیکریٹری، انسپکٹر آف کالجز، 1936ء سے 1940ء تک انگریزی کے پروفیسر اور پھر شعبہ انگریزی کی صدارت پر فائز رہے۔ بعد ازاں انہیں بنگال کی مجلس قانون ساز کے لیے نامزد کیا گیا اور منتخب ہوئے۔
جب وہ ہندوستان کی مجلس آئین ساز کے نائب صدر اور اقلیتی حقوق کمیٹی کے سربراہ تھے تو انہوں نے اقلیتوں کی بہبود کی خاطر تمام شعبہ ہائے زندگی میں اقلیتوں کے لیے تحفظات کا مطالبہ کیا۔ لیکن تقسیم ہند کے بعد ان کا موقف تبدیل ہو گیا اور انہوں نے تحفظات کے مطالبے کو اقلیتوں کی زبان اور ثقافت کی حفاظت تک محدود رکھا۔
مجلس آئین ساز کی تحلیل کے بعد ڈاکٹر مکرجی مغربی بنگال کے گورنر بنے، وہ اس منصب پر 1 نومبر 1951ء سے 7 اگست 1956ء تک فائز رہے۔ مکرجی 1953ء سے "دیش بندھو میموریل سوسائٹی" کے صدر بھی رہے۔
7 اگست 1956ء کو کلکتہ میں وفات پائی۔
مسیحی رہنما
ڈاکٹر مکرجی بنگال میں بنگالی مسیحیوں کے نمائندہ تھے اور سیاست میں آنے کے بعد انہیں ہندوستانی مسیحیوں کی نمائندہ تنظیم "آل انڈیا کاؤنسل آف کرسچنز" کا صدر منتخب کر لیا گیا تھا۔ نیز وہ انڈین نیشنل کانگریس کے رکن اور بنگالی مسیحی برادری کی نمائندگی کرنے والی قومی تحریکوں کے کارکن بھی تھے۔ ڈاکٹر مکرجی تنہا امیدوار تھے جن کی مجلس آئین ساز کی نائب صدارت پر سب کا اتفاق تھا۔
بیرونی روابط
زمرہ:1877ء کی پیدائشیں زمرہ:1956ء کی وفیات زمرہ:بنگالی شخصیات زمرہ:بھارتی سرکاری ملازمین زمرہ:کلکتہ یونیورسٹی کے فضلا زمرہ:کلکتہ یونیورسٹی کے فکیلٹی زمرہ:بھارتی مسیحی مذہبی رہنما زمرہ:مغربی بنگال کے گورنر زمرہ:بھارت کی دستور ساز اسمبلی کے ارکان زمرہ:ویکی ڈیٹا سے مطابقت رکھنے والی مختصر تفصیل
لانگیایس
لانگیایس ( فرانسیسی: Langeais) فرانس کا ایک رہائشی علاقہ جو سینٹر (ضد ابہام) میں واقع ہے۔
تفصیلات
لانگیایس کا رقبہ 60.38 مربع کیلومیٹر ہے اور اس کی مجموعی آبادی 4,011 افراد پر مشتمل ہے۔
حوالہ جات
Langeais
مجاہد بن جبیر
مجاہد بن جبر عبد اللہ ابن کثیر قاری مکہ کے استاد ہیں جو قراء سبعہ میں شامل ہیں۔آپ نے 103ھ میں وفات پائی۔
نام ونسب
مجاہد نام ، ابوالحجاج کنیت ، قیس بن مخزومی کے غلام تھے۔
ولادت
ان کی پیدائش 21ھ میں زمانہ خلافت فاروق میں ہوئی۔
قرأت وتفسیر
قرأت اور تفسیر کے اس عہد کے نہایت نامور عالم تھے، تفسیر انہوں نے خیر الامۃ ابن عباس سے حاصل کی تھی اور پورے تیس مرتبہ ان سے قرآن کا دورہ کیا تھا اور اس محنت اور تحقیق کے ساتھ کہ ہر ایک سورہ پر رک کر اس کی شانِ نزول اور اس کے جملہ متعلّقات پوچھتے جاتے تھے اس محنت اور ابن عباس جیسے مفسر قرآن کی تعلیم نے ان کو بہت بڑا مفسر بنا دیا،خصیف کا بیان ہے کہ مجاہد تفسیر کے سب سے بڑے عالم تھے قتادہ کہتے تھے کہ اس وقت کے باقیات صالحات میں مجاہد تفسیر کے سب سے بڑے عالم ہیں قرآن کے قاری بھی تھے۔
حدیث
حدیث کے بھی وہ نہایت مشہور حافظ تھے،امام ذہبی ان کو مضر اور حافظِ حدیث ابن سعد کثیر الحدیث اور امام نووی امام حدیث لکھتے ہیں حبر الامۃ عبداللہ بن عمر رضی اللہ عنہ ان کے حفظ کے اتنے معترف تھے کہ فرماتے تھے کہ کاش نافع کا حفظ بھی تمہاری طرح ہوتا ۔
اکابر صحابہ میں انہوں نے حضرت علیؓ، ابن عمرؓ، ابن عباسؓ ، عبداللہ بن زبیرؓ، عبداللہ بن عمرو بن العاصؓ، ابو سعید خدریؓ، ابوہریرہؓ، سعد بن ابی وقاصؓ، رافع بن خدیجؓ، عائشہ صدیقہؓ ، جویریہ بنت حارثؓ، ام ہانیؓ اور تابعین میں عبدالرحمن بن ابی لیلیٰ، طاؤس ، عبداللہ بن سائب ، عبداللہ بن سنجرہ، عبدالرحمن بن صفوان ، عمر بن اسود، مورق العجل، ابو عیاالزرق اور عبیداللہ بن عتبہ بن عبداللہ بن مسعود وغیرہ سے استفادہ کیا تھا۔ ان کے تلامذہ کا دائرہ بھی خاصہ وسیع تھا، ایوب سختیانی، عطاء، عکرمہ بن عون ، عمرو بن دینار، ابواسحٰق سبیعی، ابو الزبیر مکی، قتادہ ، جیب بن ابی ثابت، حسن بن عمرو، سلمہ بن کہیل ، سلیمان الاحول، سلیمان الاعمش، مسلم البطین ،طلحہ بن مصرف اور عبداللہ بن کثیر قاری وغیرہ لائق ذکر ہیں۔
اخلاص فی العلم
علم کا مقصد کسی نہ کسی دنیاوی منفعت سے کم خالی ہوتا ہے لیکن مجاہد کا دامن ان تمام آمیزشوں سے بالکل پاک تھا۔ مسلمہ بن کہیل کا بیان ہے کہ عطاء ، طاؤس اور مجاہد کے علاوہ میں نے کسی کو نہیں پایا،جس کا مقصد علم سے خالصۃً لوجہ اللہ رہا ہو۔
دنیا سے بے تعلقی
وہ دنیا سے ہمیشہ بے تعلق اور بیگانہ رہے،اس سے ان کا دل اس قدر برداشتہ تھا کہ کسی دنیاوی چیز سے دلچسپی نہ لیتے تھے، ہمیشہ مغموم رہا کرتے ،اعمش کا بیان ہے کہ مجاہد کو جب ہم دیکھتے مغموم پاتے ان سے کسی نے اس کا سبب پوچھا،جواب دیا کہ عبداللہ بن عباسؓ نے میرا ہاتھ پکڑ کر کہا کہ رسول اللہ ﷺ نے میرا ہاتھ پکڑ کر فرمایا تھا کہ عبداللہ دنیا میں اس طرح رہو کہ معلوم ہوکہ مسافر یا راہ رو ہو۔
سادگی
ظاہر زیب وزینت سے اتنے بے پرواہ تھے کہ ان میں اور ادنی درجہ کے آدمیوں میں امتیاز مشکل تھا، اعمش کا بیان ہے کہ جب میں مجاہد کو دیکھتا تھا تو (ان کی ظاہری حالت سے ) ان کو نہایت حقیر سمجھتا تھا، وہ اپنی ظاہری وضع سے سائیس معلوم ہوتے تھے جس کا گدھا گم ہوگیا ہو اور وہ حالتِ پریشانی میں اس کو تلاش کررہا ہو لیکن اس سے ان کی علمی عظمت میں کوئی فرق نہ آتا تھا،جب وہ بولتے تھے تو منہ سے موتی ٹپکتے تھے بڑے بڑے صحابہ ان کی عظمت ووقعت کرتے تھے،حضرت عبداللہ بن عمرؓ جیسے بزرگ ان کی سواری کی رکاب تھام لیتے تھے۔
سیر وسیاحت
مجاہد کو سیرو سیاحت اور عجائبات عالم دیکھنے کا بہت شوق تھا،انہوں نے آس پاس کے تمام عجائبات دیکھے تھے۔
وفات
سنہ وفات کے بارہ میں روایات مختلف ہیں، باختلاف روایت 172ھ یا 103ھ میں وفات پائی،عین سجدہ کی حالت میں سفرِ آخرت کیا راجع 103ھ ہے۔83 برس کی عمر میں 103ھ میں وفات پائی۔ عین سجدہ کی حالت میں سفرِ آخرت کیا وفات کے وقت تر اسی سال کی عمر تھی۔
حوالہ جات
زمرہ:642ء کی پیدائشیں زمرہ:720ء کی دہائی کی وفیات زمرہ:تابعی راویان حدیث زمرہ:تابعین زمرہ:قراء قرآن زمرہ:104ھ کی وفیات زمرہ:شیعیت کے محبوب تابعین زمرہ:آٹھویں صدی کی عرب شخصیات زمرہ:ساتویں صدی کی عرب شخصیات زمرہ:مکی شخصیات زمرہ:مفسرین زمرہ:اموی دور کے علما
گھریلو معاشیات
تصغیر| گھریلو معاشیات کی ایک معلمہ مظاہرہ کرتے ہوئے۔ سیئٹل، 1953 تصغیر| وٹگینسٹین ریفینسٹین اسکولوں میں 1985 کی تربیتی کلاس گھریلو معاشیات یا فیملی اینڈ کنزیومر سائنسز، آج انسانی ترقی، ذاتی اور خاندانی مالیات، ہاؤسنگ، اندرونی تزئین، غذائی علوم اوراس کی تیاری، غذائیت اور تندرستی، ٹیکسٹائل اور ملبوسات، اور صارفین کے مسائل سے متعلق ایک شعبہ علم ہے۔
گھریلومعاشیات 'ہوم اکنامکس' کورسز پوری دنیا میں اور متعدد تعلیمی سطحوں پر پیش کیے جاتے ہیں۔ تاریخی طور پر ان کورسز کا ہدف گھریلو کام کاج کوفنی مہارت سے انجام دینا، خواتین کے لیے تدبر و تفکر کی راہیں کھولنا، اور معاشرے میں "خواتین کے کام" کی اہمیت و افادیت کی طرف توجہ دلانا اور انہیں جنسوں کے روایتی کرداروں کے لیے تیار کرنا تھا۔
جرمنی
تصغیر| آفلیڈن میں باغبانی، 1898
بیرونی روابط
زمرہ:زندگی کی صلاحیتیں زمرہ:گھر زمرہ:خاندانی معاشیات زمرہ:گھریلو زندگی زمرہ:اطلاقی علوم زمرہ:گھریلو معاشیات زمرہ:ویکی ڈیٹا سے مطابقت رکھنے والی مختصر تفصیل
کرن شیخاوت
کرن شیخاوت (1 مئی 1988 - 24 مارچ 2015) ڈیوٹی کے دوران شہید ہونے والی بھارتی بحریہ کی پہلی خاتون افسر تھیں۔ بھارتی بحریہ کے ساتھ ایک مبصر کے طور پر ایک پرواز میں، خاتون بحریہ افسر 24 مارچ 2015 کو گوا کے ساحل پر ڈورنیئر کے حادثے میں شہید ہوگئیں۔ لیفٹیننٹ شیخاوت ایک نیول آفیسر وویک چھوکر کی اہلیہ تھیں۔
ابتدائی زندگی
لیفٹیننٹ کرن شیخاوت یکم مئی 1988 کو ممبئی میں ایک راجپوت خاندان میں پیدا ہوئے۔ محترمہ کی بیٹی لیفٹیننٹ وجیندر سنگھ شیخاوت اور مدھو چوہان، لیفٹیننٹ کرن شیخاوت کا تعلق راجستھان کے جھنجھنو ضلع کی کھیتری تحصیل کے سیفرگوار گاؤں سے تھا۔ اس نے وشاکھاپٹنم میں کیندریہ ودیالیہ- II سے اپنی اسکول کی تعلیم مکمل کی اور پھر آندھرا یونیورسٹی سے فزکس میں بیچلر آف سائنس کے ساتھ گریجویشن کیا۔ اس کے بعد اس نے 2010 میں کیرلا کے ایژی ملا میں بھارتی بحری جامعہ (INA) میں شامل ہونے سے پہلے ایک نجی بینک میں کام کیا۔ لیفٹیننٹ شیخاوت نے گڑگاؤں کے قریب کرتھلا سے ایک ساتھی نیول افسر لیفٹیننٹ وویک سنگھ چھوکر سے شادی کی تھی، جہاں اس کی ساس سنیتا چھوکر سرپنچ تھیں اور خاندان کے پاس کچھ زرعی زمین تھی۔
بحری زندگی
5 جولائی 2010 کو کمیشن حاصل کیا گیا، لیفٹیننٹ شیخاوت نے بھارتی نیول ہوائی اسکواڈرن (INAS) 310 میں شمولیت اختیار کی ایک پریمیئر IW سکواڈرن جسے کوبراز کا نام دیا جاتا ہے۔ اپنے پانچ سالہ نوکری میں، وہ مختلف بحری اسٹیشنوں پر تعینات رہی اور 2015 میں ان کا تبادلہ گوا کر دیا گیا۔ انٹیلی جنس جنگ کی ماہر ہونے کے ناطے، وہ بدقسمت تربیتی چھانٹ کے دوران انٹیلی جنس تجزیہ کے لیے درکار ماحولیاتی چارٹس اور دیگر مختلف پیرامیٹرز کو ریکارڈ کر رہی تھی۔
لیفٹیننٹ کرن شیخاوت کی زندگی بحریہ کے بارے میں تھی، ان کی موت بھی۔ وہ بحریہ کے ایک افسر کے ہاں پیدا ہوئیں اور خود بحریہ میں شامل ہوئیں۔ وہ انتہائی توجہ مرکوز اور ایک نظم و ضبط کی افسر تھیں۔ لیفٹیننٹ شیخاوت کو اڑان بھرنے کا جنون تھا اور جب وہ ڈیوٹی پر نہیں ہوتے تھے تو انہیں اینریک ایگلیسیاس اور شانیا ٹوین کی موسیقی سننا اور رقص کرنا پسند تھا۔ مصنف نکولس اسپارکس کی ایک بڑی پرستار، اس نے ان کی تمام کتابیں پڑھی ہیں یا ان پر مبنی فلمیں دیکھی ہیں۔ لیفٹیننٹ شیخاوت، ایک مبصر، نے جنوری 2015 کے یوم جمہوریہ پریڈ کے دوران بحریہ کی پہلی تمام خواتین مارچنگ دستے میں حصہ لیا تھا۔ لیفٹیننٹ شیخاوت کے والد بحریہ سے بطور ماسٹر چیف پیٹی آفیسر ریٹائر ہوئے اور اب ان کے اعزاز میں لیفٹیننٹ کرن شیخاوت فاؤنڈیشن کے نام سے ایک خیراتی تنظیم چلا رہے ہیں۔ اس کے شوہر، لیفٹیننٹ سی ڈی آر۔ وویک سنگھ چھوکر، بحریہ کے افسر بھی ہیں جو اس وقت کیرالہ میں ایژی ملا میں نیول اکیڈمی میں بطور انسٹرکٹر خدمات انجام دے رہے ہیں۔
موت
بھارتی بحریہ کا ڈورنیئر جو 24 مارچ 2015 کو ایک رات کی پرواز کے دوران گر کر تباہ ہوا اسے لیفٹیننٹ کرن شیخاوت، کو پائلٹ لیفٹیننٹ ابھینو ناگوری اور کمانڈر نکھل جوشی پر مشتمل ایک قابل اور تجربہ کار ٹیم نے اڑایا۔ لیفٹیننٹ کرن ملک کی سمندری حدود کی خلاف ورزی کرنے والے دشمن بحری جہازوں کا سراغ لگانے اور ان میں مشغول ہونے کے لیے سمندر کے اوپر اڑائی جانے والی حکمت عملی میں مبصر کے طور پر جنگی کردار ادا کر رہے تھے۔ اس کی لاش اور شریک پائلٹ لیفٹیننٹ ابھینو ناگوری کی لاش حادثے کے دو دن بعد برآمد ہوئی، جبکہ پائلٹ کمانڈر نکھل جوشی کو ایک ماہی گیر نے بچایا۔ ڈورنیئر کا ملبہ گوا کے ساحل کے جنوب مغرب میں تقریباً 60 میٹر سمندر کے نیچے پایا گیا۔ لیفٹیننٹ شیخاوت کی لاش طیارے کے فسلیج کے اندر سے ملی۔
حوالہ جات
زمرہ:جنگ میں شریک ہندوستانی خواتین زمرہ:ضلع جھنجھنو کی شخصیات زمرہ:2015ء کی وفیات زمرہ:1988ء کی پیدائشیں
بادکش
بادکش (عربی: مفرغة الهواء  - انگریزی: Antlia) ایک مجمع النجوم کا نام ہے۔ اس کو خاندان مجمع النجوم لاکائیل میں شامل کیا جاتا ہے۔
بنیادی خصوصیات
اس کا مشاہدہ آسمانِ جنوب دوم میں کیا جا سکتا ہے۔ اس مجمع النجوم کا رقبہ 238.901 مربع ڈگری ہے۔ جو کل آسمان کا 0.58 فی صد بنتا ہے۔ مطلع مستقیم 10 گھنٹے 16.43 منٹ ہے۔ اور میل 32 ڈگری 29.01 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔
قریبی مجمع النجوم
اس کے اردگرد حیدرہ،قطب نما،بادبان اور قنطورس واقع ہیں۔
متعلقہ مضامین
زمرہ:مجمع النجوم زمرہ:ویکی ڈیٹا سے مطابقت رکھنے والی مختصر تفصیل
ثاقب الغنی
ثاقب الغنی (پیدائش: 2 ستمبر 1999ء) ایک ہندوستانی کرکٹر ہے۔ فروری 2022ء میں وہ فرسٹ کلاس میچ میں ڈیبیو پر ٹرپل سنچری بنانے والے پہلے کرکٹر بن گئے۔ اس نے 7 اکتوبر 2019ء کو 2019-20 وجے ہزارے ٹرافی میں بہار کے لیے لسٹ اے میں قدم رکھا۔ اس نے اپنا ٹوئنٹی 20 ڈیبیو 11 جنوری 2021ء کو بہار کے لیے 2020-21 سید مشتاق علی ٹرافی میں کیا۔ اس نے اپنا فرسٹ کلاس ڈیبیو 17 فروری 2022ء کو بہار کے لیے 2021–22 رنجی ٹرافی میں کیا۔ انہوں نے 341 رنز بنائے، وہ اپنے فرسٹ کلاس ڈیبیو پر ٹرپل سنچری بنانے والے پہلے کھلاڑی بن گئے۔ غنی نے اپنی اگلی 2اننگز میں 98 اور ناٹ آؤٹ 101 رنز بنائے جس نے انہیں فرسٹ کلاس کرکٹ میں کسی بلے باز کی پہلی 3اننگز میں 540 رنز کے ساتھ سب سے زیادہ مجموعی سکور دیا۔
حوالہ جات
زمرہ:غیر موجود مقام پیدائش (بقید حیات شخصیات) زمرہ:بہار ٹیم کے کرکٹ کھلاڑی زمرہ:بھارت کے کرکٹ کھلاڑی زمرہ:بقید حیات شخصیات زمرہ:1999ء کی پیدائشیں